**Kriterij za izricanje opisne ocjene vladanja učenicima kao pomoć razredniku pri donošenju konačne ocjene**

**Usvojene promjene na prijedlog iz 2011. godine 2. 12. 2021.**

**Uzorno**

Učenici koji su uzor drugim učenicima

Učenici bez pedagoških mjera sprječavanja

Učenici s razvijenim socijalnim vještinama (socijalno uklopljeni, empatični, altruistični, tolerantni, suradnički raspoloženi)

Učenici koji se ističu uljudnim ponašanjem prema odraslima, prema slabijima, prema učenicima s posebnim potrebama

Učenici koji redovito izvršavaju svoje školske obveze u skladu sa svojim sposobnostima te poštuju školska pravila kao i sva dogovorena pravila

Učenici koji reagiraju na pedagoške postupke (upozorenje, savjet, restitucija)

Učenici koji reagiraju na upozorenje ili pedagoške postupke učitelja i stručnog suradnika te teže promjeni ponašanja na bolje

Učenici koji su rijetko ili nikako upisivani u razredne mape ili dnevnik razrednog odjela zbog narušavanja razredne discipline ili nereagiranja na učiteljeva usmena upozorenja ( 1 - 2 zapisa tijekom polugodišta)

Učenici koji nemaju neopravdanih izostanaka

**Dobro**

Učenici koji češće zahtijevaju pedagoške postupke za korigiranje ponašanja (upozorenje, savjet, restitucija)

Učenici sa slabije razvijenim socijalnim vještinama (slabije socijalno uklopljeni, empatični, altruistični, tolerantni, suradnički raspoloženi)

Učenici kojima treba povremeni poticaj za uljudnim ponašanjem prema odraslima, prema slabijima, prema učenicima s posebnim potrebama

Učenici koji ponekad ne izvršavaju svoje školske obveze u skladu sa svojim sposobnostima te povremeno ne poštuju školska pravila kao i sva dogovorena pravila

Učenici koji su osim pedagoških postupaka (upozorenje, savjet, restitucija) dobili najblažu kaznenu pedagošku mjeru (opomenu)

Učenici koji su upisivani u razredne mape ili dnevnik razrednog odjela zbog narušavanja razredne discipline ili nereagiranja na učiteljeva usmena upozorenja (više od 3 puta u polugodištu od strane najmanje tri učitelja, članova RV-a i drugih učitelja i ostalih djelatnika škole)

Učenici koji su u korigiranju svog ponašanja (narušavanje razredne discipline, vršnjački sukob, nepoštivanje školskih obveza) zahtijevali i više od savjetodavnog rada razrednika (uključivanje stručnih suradnika ili ravnatelja)

Učenici koji imaju više od više od 5 neopravdanih, ali nedovoljno za izricanje prve kaznene pedagoške mjere (opomena)

**Loše**

Učenici koji često zahtijevaju pedagoške postupke za korigiranje ponašanja (upozorenje, savjet, restitucija)

Učenici s nerazvijenim socijalnim vještinama (socijalno neuklopljeni, neempatični, nealtruistični, netolerantni, nesuradnički raspoloženi)

Učenici kojima često treba poticaj za uljudnim ponašanjem prema odraslima, prema slabijima, prema učenicima s posebnim potrebama

Učenici koji često ne izvršavaju svoje školske obveze u skladu sa svojim sposobnostima te često ne poštuju školska pravila kao i sva dogovorena pravila

Učenici koji su osim pedagoških postupaka (upozorenje, savjet, restitucija) dobili osim najblaže kaznenu pedagoške mjere (opomenu) pedagošku mjeru ukora ili strogog ukora

Učenici koji su upisivani u razredne mape ili dnevnik razrednog odjela zbog narušavanja razredne discipline ili nereagiranja na učiteljeva usmena upozorenja (više od 5 puta u polugodištu od strane najmanje tri učitelja)

Učenici koji su u korigiranju svog ponašanja (narušavanje razredne discipline, vršnjački sukob i nasilje, nepoštivanje školskih obveza) zahtijevali osim savjetodavnog rada razrednika, stručnih suradnika i ravnatelja i uključivanje djelatnika CZS ili PU

Učenici koji imaju više od 15 neopravdanih zbog kojih im je izrečena odgovarajuća kaznena pedagoška mjera

**Napomena:**

**Razrednik po Pravilniku o načinima, postupcima i elementima vrednovanja učenika u OŠ i SŠ, čl. 15, stavak 6 zaključuje ocjenu vladanja učenika uz mišljenje Razrednog vijećaPrijedlog pripremila:**

**dr. sc. Zdenka Brebrić, pedagoginja**